**Stredná odborná škola polytechnická a služieb**

**arm. gen. L. Svobodu**

**Bardejovská 715/18**

 **089 01 Svidník**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**CHARAKTERISTIKA ŠKOLSKÉHO VZDELÁVACIEHO PROGRAMU**

* **Stavebníctvo**

Príprava v školskom vzdelávacom programe Stavebníctvo v učebnom odbore 3661 H murár zahŕňa teoretické a praktické vyučovanie. Teoretické vyučovanie je poväčšine organizované v priestoroch školy a praktické vyučovanie je organizované formou odborného výcviku v dielňach praktického vyučovania a v  prevádzkach s ktorými má škola uzavretú zmluvu.

Predpokladom pre prijatie do učebného odboru je úspešné ukončenie základnej školy a zdravotné požiadavky uchádzačov o štúdium. Pri prijímaní na štúdium sa hodnotí tiež prospech na základnej škole a záujem uchádzačov o štúdium. Konkretizácia kritérií prijímacieho konania je stanovená každoročne.

1. **Základné údaje o štúdiu**

|  |  |
| --- | --- |
| **Dĺžka štúdia:** | 3 roky |
| **Forma štúdia:** | denná |
| **Nevyhnutné vstupné požiadavky na štúdium:** | * + - * + podmienky prijatia na štúdium ustanovuje vykonávací predpis o prijímacom konaní na stredné školy,
				+ zdravotná spôsobilosť uchádzača o štúdium.
 |
| **Spôsob ukončenia štúdia:**  | záverečná skúška |
| **Doklad o dosiahnutom vzdelaní:** | Vysvedčenie o záverečnej skúškeVýučný list |
| **Poskytnutý stupeň vzdelania:**  | Stredné odborné vzdelanieISCED 3C |
| **Možnosti pracovného uplatnenia absolventa:** | Absolvent sa ako odborne kvalifikovaný pracovník môže uplatniť v jednotlivých stavebných profesiách zaoberajúcich sa výrobou, montážou, údržbou alebo obnovou stavieb, v štátnych a súkromných firmách a neskôr aj ako živnostník v danom odbore. |
| **Nadväzná odborná príprava (ďalšie vzdelávanie):**  | Študijné odbory nadstavbového štúdia pre absolventov trojročných učebných odborov nadväzujúcich na predchádzajúci odbor štúdia – úplné stredné odborné vzdelania na úrovni ISCED 3A |

#

# Charakteristika absolventa

Absolventi učebného odboru sú kvalifikovaní pracovníci so širokým odborným profilom, schopní samostatne vykonávať základné odborné technické a technologické činnosti v odvetví stavebníctva, v oblasti výroby stavieb, ich údržby, obnovy a rekonštrukcie.

Poznajú prírodovedné zákonitosti svojho odboru a vedia ich prakticky využívať pri riešení odborných úloh. Ovládajú príslušné pracovné pomôcky, náradie, stroje a zariadenia, materiály, stavebné konštrukcie, technológie výroby stavebných materiálov, stavebných prvkov a konštrukcií, kontrolu kvality prevedených prác, ekonomiku výroby a služieb v odbore.

Absolventi sú pripravení na výkon odborných činností, pre ktoré je podmienkou stredné odborné vzdelanie v stavebníctve v podmienkach veľkých, stredných i malých podnikov, pre živnosť, prípadne samostatné podnikanie.

# Učebný plán

|  |  |  |
| --- | --- | --- |
| **Škola** (názov, adresa)29 | Stredná odborná škola polytechnická a služieb arm. gen. L. Svobodu, Bardejovská 715/18, 089 01 SVIDNÍK |  |
| **Názov ŠkVP** | Stavebníctvo |  |
| **Kód a názov ŠVP** | 36 Stavebníctvo, geodézia a kartografia |  |
| **Kód a názov učebného odboru** | 3661 H murár |  |
| **Stupeň vzdelania** | stredné odborné vzdelanie – ISCED 3C |  |
| **Dĺžka štúdia** | 3 roky |  |
| **Forma štúdia** | denná |  |
| **Druh školy** | štátna |  |
| **Vyučovací jazyk** | slovenský jazyk |  |

|  |  |
| --- | --- |
| **Kategórie a názvy vyučovacích predmetov** | **Počet týždenných vyučovacích hodín v ročníku** |
| **1.** | **2.** | **3.** | **Spolu** |
| **Všeobecnovzdelávacie predmety** | **10** | **6,5** | **5,5** | **22** |
| slovenský jazyk a literatúra  | 1,5 | 1 | 1 | 3,5 |
| anglický jazyk  | 3 | 3 | 2 | 8 |
| etická výchova/náboženská výchova | 1 | - | - | 1 |
| občianska náuka | 1 | - | - | 1 |
| fyzika | 1 | - | - | 1 |
| matematika  | 1 | 1 | - | 2 |
| informatika | - | - | 1 | 1 |
| telesná a športová výchova | 1,5 | 1,5 | 1,5 | 4,5 |
| **Odborné predmety** | **23** | **26,5** | **27,5** | **77** |
| ekonomika | - | - | 2 | 2 |
| úvod do sveta práce | - | 1 | - | 1 |
| odborné kreslenie  | 2 | 2 | 2 | 6 |
| materiály | 2 | 2 | - | 4 |
| stavebné konštrukcie | 2 | 2 | - | 4 |
| prestavby budov | - | - | 3 | 3 |
| technológia | 2 | 2 | 3 | 7 |
| stavebné stroje a zariadenia | - | 1 | - | 1 |
| suché technológie | - | 1,5 | - | 1,5 |
| odborný výcvik  | 15 | 15 | 17,5 | 47,5 |
| **Spolu** | **33** | **33** | **33** | **99** |
| **Účelové kurzy** |  |  |  |  |
| Ochrana života a zdravia  |  |  |  |  |
| Telovýchovno-výcvikový kurz  |  |  |  |  |

 **Prehľad využitia týždňov**

|  |  |  |  |
| --- | --- | --- | --- |
| **Činnosť** | **1. ročník** | **2. ročník** | **3. ročník** |
| Vyučovanie podľa rozpisu | **33** | **33** | **30** |
| Záverečná skúška  | **-** | **-** | **1** |
| Ochrana života a zdravia | **-** | **1** | **-** |
| Kurz pohybových aktivít | **1** | **-** | **-** |
| Časová rezerva (opakovanie učiva, exkurzie, výchovno-vzdelávacie akcie)  | **6** | **5** | **6** |
| Účasť na odborných akciách | **-** | **1** | **-** |
| **Spolu týždňov** | **40** | **40** | **37** |

**Poznámky k vzorovému učebnému plánu pre 3-ročný učebný odbor 3661 H murár:**

a) Riaditeľ školy môže na základe odporúčania predmetovej komisie vykonať vo vzorovom učebnom pláne úpravy až do 10% z celkového počtu týždenných vyučovacích hodín. Pri týchto úpravách nie je možné zrušiť žiadny vyučovací predmet, alebo do skupiny predmetov zaradiť nový predmet. Minimálny percentuálny podiel vyučovacích hodín odborného teoretického praktického vyučovania z celkového počtu vyučovacích hodín musí ostať zachovaný.

b) V jednotlivých vyučovacích predmetoch má vyučujúci možnosť upraviť obsah učiva až do výšky 30% v každom ročníku zaradením nových poznatkov, vyplývajúcich z aktuálneho rozvoja vedy a techniky a z potreby prispôsobiť učivo aktuálnym potrebám odboru, trhu práce, alebo regiónu. Zmeny v obsahu učiva všeobecnovzdelávacích predmetov navrhuje príslušná predmetová komisia. Zmeny v obsahu učiva odborných predmetov navrhuje príslušná predmetová komisia na základe požiadaviek zamestnávateľa.

c) Riaditeľ školy po prerokovaní v pedagogickej rade na návrh predmetových komisií rozhodne, ktoré predmety v rámci teoretického vyučovania možno spájať do viachodinových celkov.

d) Trieda sa delí na každej hodine na skupiny pri minimálnom počte 24 žiakov.

e) Vyučuje sa jeden z cudzích jazykov: jazyk anglický, nemecký, francúzsky, ruský, španielsky, taliansky.

f) Vyučuje sa predmet etická výchova, alebo náboženská výchova podľa záujmu žiakov. Na vyučovanie predmetu etická výchova alebo náboženská výchova možno spájať žiakov rôznych tried toho istého ročníka a vytvárať skupiny s najvyšším počtom žiakov 20. Ak počet žiakov v skupine klesne pod 12, možno do skupín spájať aj žiakov z rôznych ročníkov.

g) Trieda sa delí na skupiny, maximálny počet žiakov v skupine je 15.

h) Súčasťou výchovy a vzdelávania žiakov je kurz na ochranu života a zdravia a kurz pohybových aktivít v prírode. Kurz na ochranu života a zdravia má samostatné tematické celky s týmto obsahom: riešenie mimoriadnych udalostí – civilná ochrana, zdravotná príprava, pobyt a pohyb v prírode, záujmové technické činnosti a športy. Organizuje sa v treťom ročníku štúdia a trvá tri dni po šesť hodín. Kurz pohybových aktivít v prírode sa koná v rozsahu piatich vyučovacích dní, najmenej však v rozsahu 15 vyučovacích hodín. Organizuje sa v 1. ročníku štúdia (so zameraním na zimné športy) a v 2. ročníku štúdia (so zameraním na letné športy). Účelové cvičenia sú súčasťou prierezovej témy Ochrana života a zdravia. Uskutočňujú sa v 1. a v 2. ročníku vo vyučovacom čase v rozsahu 6 hodín v každom polroku školského roka raz.

i) Trieda sa delí na skupiny ak je možnosť zriadiť skupinu najmenej 8 žiakov.

j) Ak sa vyučovacia hodina poskytuje formou praktických cvičení, trieda sa delí na skupiny s minimálnym počtom 8 žiakov v skupine.